જામનગર તા. ૧૨ઃ જામનગરના બેડી વિસ્તારમાં ગઈ તા. ૧પ.૮.ર૦૧૮ ના દિને હમીદ હાજી સુરાણી તથા રજાક પર મકાનમાં બાંધકામ કરવાના પ્રશ્ને અબાસ બેલાઈ, સીદીક બેલાઈ, કાસમ, જાફર, ખાલીદ બેલાઈએ છરી તથા પથ્થરના ઘા કરી હુમલો કર્યાની અને હત્યાનો પ્રયાસ કર્યાની ફરિયાદ પોલીસમાં થઈ હતી. પોલીસે સીદીક સહિતના ચાર શખ્સોની ધરપકડ કરી હતી. આ આરોપીઓએ રેગ્યુલર જામીન મેળવવા અરજી કરતા અદાલતે તેઓને જામીન મુક્ત કરવાનો અને આરોપી અબ્બાસ આદમ બેલાઈને આગોતરા જામીન આપવાનો હુકમ કર્યો છે. આરોપી તરફથી વકીલ અશરફઅલી ઘોરી રોકાયા છે.